గిరిజనుల జీవితాలతో చెలగాటం వద్దు | మన్యసీమ
గిరిజనుల జీవితాలతో చెలగాటం వద్దు
కాసిపేట: దేవాపూర్ ఓరియంట్ సిమెంటు కంపెనీ యాజమాన్యం గిరిజనుల జీవితాలతో చెలగాటం ఆడవద్దని తెలంగాణ ప్రజాఫ్రంట్ రాష్ట్ర ఉపాధ్యక్షుడు వేదకుమార్ అన్నారు. మండలంలోని దేవాపూర్, మద్దిమాడ, పెద్దాపూర్, పెద్దగూడ గిరిజన గ్రామాలను సందర్శించి గిరిజనుల స్థితిగతులను తెలుసుకున్నారు. సమస్యలపై చర్చించారు. ఈ సందర్భంగా మద్దిమాడలో విలేకరులతో మాట్లాడుతూ గిరిజన చట్టాలను పక్కకు తోసి 30 ఏళ్ల క్రితం ప్రారంభమైన కంపెనీ గిరిజనులకు చేసిందేమీ లేదన్నారు.
కంపెనీ కారణంగా గిరిజన గ్రామాల్లో పర్యావరణం, కాలుష్యం, దుమ్ముతో జీవిస్తున్నారని తెలిపారు. కంపెనీ భూ నిర్వాసితులకు నష్టపరిహారం అందించకుండా, ఉద్యోగాలు కల్పించకుండా ఇబ్బందులకు గురి చేయడం సిగ్గుచేటన్నారు. ఇప్పటికైనా ఉద్యోగాలు కల్పించాలని డిమాండ్ చేశారు. కొమురం భీమ్ స్ఫూర్తితో ఉద్యమంలో పాల్గొని తుపాకీ తూటాలకు బలైన మద్దిమాడకు చెందిన చేనేని భీమయ్య వర్ధంతిని ఆదివారం నిర్వహించనున్నట్లు గిరిజన నాయకుడు కొమ్ముల బాపు తెలిపారు. గిరిజనులు అధిక సంఖ్యలో పాల్గొనాలని కోరారు. ఈ సమావేశంలో తెలంగాణ ప్రజాఫ్రంట్ రాష్ట్ర నాయకులు శ్రీమన్నారాయణ, జిల్లా నాయకులు కొమ్ము సంతోష్, స్థానిక గిరిజన నాయకులు కుర్సింగ హన్మంతరావు, సిడాం గంగారాం, కుర్సింగ నర్సింగరావు, చిన్నుబాయి పాల్గొన్నారు.
girijanula jeevitaalato chelagaatam vaddu | manyaseema
girijanula jeevitaalato chelagaatam vaddu
kasipeta: devapur oriyant simentu company yaajamaanyam girijanula jeevitaalato chelagaatam aadavaddani telamgaana prajafrant rashtra upaadhyakshudu vedakumar annaru. mandalamlooni devapur, maddimada, peddapur, peddaguda girijana graamaalanu sandarsinchi girijanula sthitigatulanu telusukunnaru. samasyalapai charchinchaaru. ee sandarbhamgaa maddimaadalo vilekarulatho maatlaadutuu girijana chattaalanu pakkaku thosi 30 ella kritam praarambhamaina company girijanulaku chesindemi ledannaru.
company kaaranamgaa girijana graamaallo paryaavaranam, kaalushyam, dummutho jeevistunnaarani telipaaru. company bhoo nirvaasitulaku nashtapariharam andinchakundaa, udyogaalu kalpinchakunda ibbandulaku guri cheyadam sigguchetannaru. ippatikaina udyogaalu kalpinchaalani demand chesaru. komuram bheem sphuurtithoo udyamamlo palgoni tupaki thootaalaku balaina maddimaadaku chendina cheneni bheemayya vardhantini aadivaaram nirvahinchanunnatlu girijana nayakudu kommula baapu telipaaru. girijanulu adhika sankhyalo paalgonaalani koraru. ee samavesamlo telamgaana prajafrant rashtra naayakulu srimannarayana, jilla naayakulu kommu santosh, sthaanika girijana naayakulu kursinga hanmantarao, sidam gangaram, kursinga narsingarao, chinnubai paalgonnaaru.